open-index/open-wikipedia-markdown huggingface dataset:
Koks

**Koks** er et fast, tørt og porøst brensel som framstilles ved tørrdestillasjon (forkoksning) av steinkull. Koks produseres i koksovner, der steinkull varmes opp uten lufttilførsel, hvorpå flyktige bestanddeler i kullet drives ut og benyttes til andre formål. 

Naturlig dannet kull er en bergart av organisk materiale. Mens vanlig steinkull inneholder 75–90&nbsp;% karbon, inneholder koks 90–95&nbsp;% og antrasitt (hardt, blankt svartkull) 92–98&nbsp;%.

## Historikk
Historisk har koks hatt en viktig funksjon som brensel i byer og tettsteder, og som energibærer og ingrediens i en rekke industrielle prosesser. Koks avgir lite røyk ved forbrenning, og var et nødvendig alternativ der man av miljøhensyn forbød bruk av kull i bykjernen.

Koks var mye brukt til oppvarming i norske husholdninger før, særlig i byer og tettsteder, men ble byttet ut med oljefyring og elektrisitet i 1960-åra.

Norsk Koksverk A/S i Mo i Rana, som var i drift fra 1964 til 1988, skulle sikre avsetning av produksjonen ved de norske kullgruvene på Svalbard og sørge for innenlandsk produksjon av koks for å gjøre smelteindustrien mindre avhengig av import. 

Fil:Kokshenting - no-nb digifoto 20160315 00538 NB NS NM 11492.jpg|Koks var mye brukt til oppvarming før, særlig i byer og tettsteder, men ble byttet ut med olje og elektrisitet i 1960-åra. Bildet viser kokshenting i Oslo rundt 1918.
Fil:Fredensborgveien ved Ladegangene - 6.6.1932 - Ruth Raabe - Oslo Museum - OMu.F26830.jpg|Salg av kull, koks og ved i Fredensborgveien i Oslo 1932.
Fil:Kulkompagniet af 1871. Kull koks og solarolje (17076698321).jpg|«Kulkompagniet af 1871. Kull, koks og solarolje» på Laksevåg i Bergen rundt 1935. «Solarolje» er en gammel betegnelse for middels lett dieselolje (gassolje). 


### Bruk i dag

I vesten benyttes koks nå i hovedsak til jern-og stålproduksjon, der koksen fungerer som reduksjonsmiddel for å trekke oksygenet ut av jernmalmen. Siden koks er hardere enn steinkull, så tåler den bedre vekten av jernmalmen i masovnen og sikrer nødvendig gassgjennomstrømning for reduksjonsprosessen.

Produksjonen av koks gir en rekke biprodukter, herunder hydrokarboner og svovel. Tilknyttet koksverkene ble det derfor anlagt gassverk, som produserte lysgass til oppvarming, koking og belysning.

Koks benyttes fortsatt som brensel i husholdninger, men den høye forbrenningstemperaturen krever spesialbygde ovner med steinforing for å hindre nedsmelting av jernet i selve ovnen. Siden koks består av nesten ren karbon, er der lite aske og slagg som blir tilbake.

## Referanser




## Se også
* Petroleumskoks
* Norsk Koksverk

## Litteratur
* *Energiteknik Del 1*, Upplaga 3:4, Henrik Alvarez
Torgeir Straand

**Torgeir Straand** (født 29. juli 1981 i Bø i Telemark) er en norsk hardingfelespiller. 
I 2006 ga han ut platen «Den gærne bøheringen».

Torgeir Straand er også oppfinner, og er daglig leder for oppfinnerselskapet Ble Engineering AS.

## Referanser
Kobben-klassen

**Kobben-klassen** diesel-elektriske ubåter (Type 207) ble bygget for Kongelig Norsk Marine i tidsrommet 1961 til 1967 og utgjorde en del av Flåteplanen av 1960 om fornyelse av den norske krigsflåten.

Kobben-klassen skulle fornye ubåtvåpenet, som på begynnelsen av 1960-tallet fortsatt besto av båter fra den andre verdenskrig. Disse var mest å regne som overflatefartøy som kunne dykke, og var større, havgående fartøyer i stedet for fartøy tilpasset kystoperasjoner.

I alt ble det levert 15 båter i Kobben-klassen til Norge. Klassen ble oppkalt etter Norges første undervannsbåt, «Kobben», fra 1909.

Før undervannsbåtvåpenet fikk levert de nye båtene, lånte man den tyske Type 201-ubåten «U3» for å evaluere ubåttypen og for å forberede norske mannskaper på de nye båtene. Mens båten var i Norge, ble også denne kalt «Kobben».

Kobben-klassen er en videreutviklet utgave av den tyske Type 205-klassen, tilpasset den norske marinens behov i henhold til erfaringene man fikk i forbindelse med lånet av Type 201-ubåten.

Kobben-klassen hadde en operativ dykkerdybde på 186 m i fredstid.

Ni av ubåtene i Kobben-klassen ble i perioden 1985 til 1993 forlenget med to meter og modernisert. Den første båten som ble modernisert var KNM «Sklinna» som hadde kommandoheis 9. januar 1989. Oppgraderingen inkluderte blant annet sensorer, navigasjonsutstyr og kommunikasjonsutstyr. Dessuten fikk man større ferskvannstank og dusj om bord.

## Avhending
Planen var at seks av de rekondisjonerte ubåtene i Kobben-klassen skulle være i fortsatt tjeneste til omtrent 2010. De tre øvrige ble solgt til Danmark i perioden 1989 til 1991, sammen med KNM «Kaura», som ikke var blitt modernisert og som ble solgt som delebåt. I Danmark ble ubåtene brukt fram til og med 2004.

Men med et endret trusselbilde og stadige nedskjæringer og omprioriteringer i det norske forsvaret, valgte man å sette Kobben-klassen ut av drift til fordel for ubåtene i den langt nyere Ula-klassen. Kobben-klassen ble derfor gradvis satt i opplag, de fleste på 1990-tallet.

I 1998 ble KNM «Utstein» overført til Marinemuseet i Horten, hvor den nå står på land utendørs som museumsbåt.

I perioden 2002 til 2004 ble fem av de moderniserte Kobben-ubåtene gitt til Polen, den ene som delebåt. Før overføringen ble ubåtene gitt en teknisk overhaling og polsk ubåtpersonell ble utdannet i Norge.

De øvrige ubåtene i Kobben-klassen er blitt hugget eller senket.

## Båter

1 Pennant S&thinsp;314 fra 1988


Ubåt KNM Kya - L0047 739Fo30141609210009.jpg|KNM «Kya» (1955).
HDMS Saelen (S323).jpg|Ex. KNM «Uthaug», senere dansk HMDS «Sælen».
ORP Bielik 7 powbiel 2.jpg|Ex. KNM «Svenner», polsk ORP «Bielik».
ORP Kondor (projektu 207).jpg|Ex. KNM «Kunna», polsk ORP «Kondor».
ORP Kondor projektu 207.JPG|Ex. KNM «Kunna», polsk ORP «Kondor».


## Referanser

## Litteratur
* *Kobbenklasse undervannsbåt 1964–2002*, et temahefte utgitt av Marinemuseet i Horten des. 2005 (3000 eksemplarer i opplag)
Páločka

**Páločka** eller **palotsjka** (russisk:  *pálotsjka* - liten stav) (majuskel: , minuskel: ) er en bokstav som brukes sammen med det kyrilliske alfabetet når det brukes til å skrive kaukasiske språk. Bokstaven har ingen fonetisk verdi i seg selv, men modifiserer uttalen av den forestående konsonanten. (Den kan gjerne sammenlignes med Ь og Ъ, som heller ikke har noen egen uttale, men modifiserer den forestående konsonanten. I flere av de språkene denne bokstaven brukes på, regnes den heller ikke som noen egen bokstav, men kombinasjonen av en konsonant og páločka anses for å være en bokstav. F.eks. anses г og  for å være to forskjellige bokstaver på tsjetsjensk. Verdien avhenger litt av hvilket språk den brukes på, og selv innenfor et språk kan den brukes på flere måter, i kombinasjon med en konsonant vil den ha en verdi, mens i kombinasjon med en annen konsonant vil den ha en annen. I noen språk indikerer den ejektiv konsonant, i andre en glottal plosiv, mens den på tsjetsjensk representerer en stemt faryngal frikativ. 

Utseendemessig, ser bokstaven akkurat ut som en latinsk I eller den ukrainske bokstaven І. Bokstaven har tidvis vært vanskelig å legge inn i tekster ved hjelp av tastatur, og man vil noen ganger se tallet 1 brukt istedenfor. På skrivemaskiner var det vanlig å bruke romertallet I i stedet for páločka. (Romertall var inkludert, ettersom de ble brukt for å skrive tallet på måneden i datoer.) 

I Unicode kodes páločka som U+04C0 (Ӏ) og U+04CF (ӏ).
Ritchie Neville

**Ritchie Neville** (født 23. august 1979) er en engelsk musiker, mest kjent for å være medlem i Five.

## Referanser


## Eksterne lenker
* 
*
Osvaldo Palazzi

**Osvaldo Palazzi** var en italiensk turner. 

Han deltok i det femte turn-VM som ble arrangert, i 1911, der Italia vant bronse i lagkonkurransen. Individuelt fikk han i tillegg gull i bøylehest. I neste VM, i 1913, fikk Palazzi delt sølv i bøylehest (bak Giorgio Zampori) og bronse i svingstang. Han fikk også denne gang bronse i lagkonkurransen sammen det italienske laget.
Moderat Ungdom

**Moderat Ungdom** var en utenomparlamentarisk politisk organisasjon for ungdom, med medlemsbasis først og fremst på den politiske høyresida, som ble stiftet 1. juli 1975, og døde vekk på midten av 80-tallet. Organisasjonen ble stiftet som en motvekt til den ytterliggående venstresiden, blant annet representert ved AKP(m-l), som støtta regimene til mellom andre Mao og Pol Pot. 
## Historie
De erklærte selv å kjempe for menneskerettigheter, mot autoritære ideologier, mot statlige monopoler og mot brudd på næringsfriheten. Formålsparagrafen lød slik: «Foreningens navn er Moderat Ungdom. Moderat Ungdoms formål er å skape en bredest mulig folkeopinion i Norge for menneskerettighetene, mot alle former for diktatur, det være seg kommunisme, fascisme, nazisme eller rasisme. Moderat Ungdom skal politisk og økonomisk være uavhengig av politiske partier, og på fritt, uavhengig og tverrpolitisk grunnlag søke å oppfylle foreningens målsetting.»

Flere av de sentrale ungdommene bak Moderat Ungdom har senere fått fremtredende stillinger i samfunnet, og flere har vært stortingsrepresentanter. Det gjelder eksempelvis Dag Danielsen, Jan Simonsen, og Fridtjof Frank Gundersen. Peter N. Myhre, senere Oslo-ordfører, var også en sentral person i organisasjonen. Det samme var kjendisadvokat Per Danielsen.

Politisk markerte Moderat Ungdom seg blant annet som sterke forsvarere av staten Israel, og med støtte til norsk medlemskap i NATO. Organisasjonen kjørte flere kampanjer mot det de betegnet som «kommunazismen», et begrep som følger av at de mente at likhetene mellom de autoritære ideologiene var mer slående enn forskjellene. Dermed hisset de på seg både de høyreekstreme i det daværende Norsk Front og marxist-leninistene i AKP.

Moderat Ungdom ble også noe uglesett i Unge Høyre, som fryktet at organisasjonen kunne utvikle seg til et politisk parti, og dessuten mislikte at aktiv samfunnsengasjert ungdom engasjerte seg i Moderat Ungdom i stedet for i deres egen organisasjon. 

Moderat Ungdom søkte om tillatelse til å drive nærradio flere år før det ble lovlig i Norge, og fikk avslag. Moderat Ungdom gikk deretter til rettssak mot NRK og staten, for å få monopolet prøvet mot FNs menneskerettighetserklæring og den norske grunnloven. Moderat Ungdom tapte, men debatten i forbindelse med rettssaken var med på å presse frem en lovendring, som opphevet det gamle kringkastingsmonopolet.

#### Moderat Ungdoms Råd
Professor Fridtjof Frank Gundersen var medlem av Moderat Ungdoms Råd, et rådgivende organ som bestod av flere voksne samfunnsengasjerte mennesker. Blant annet var der mange tidligere helter fra den norske motstandskampen mot den tyske okkupasjonsmakten, som Max Manus, Odd Øyen, professor Jan Jansen, professor Ole Jacob Malm, høyesterettsadvokat Olaf Trampe Kindt og skuespiller Knut Wigert.

## Statistikk
### Medlemmer 1978-1982

## Se også
* Komiteen for Sydøst-Asia

## Referanser


## Eksterne lenker
*  
*  
*  Kampen mot ”Kommunazismen” : Moderat Ungdoms historie som et politisk-ideologisk- fenomen på 70 og 80-tallet
Shane Sparks

**Shane Sparks** (født 1969 i Cincinnati, Ohio, USA) er en amerikansk hiphopkoreograf- og danser, mest kjent for å ha koreografert og vært dommer i *[[So You Think You Can Dance]]* og *[[America's Best Dance Crew]]*. Han har også vunnet American Choreography Award for å ha koreografert filmen «You Got Served», i tillegg til en Emmy-nominasjon for hans "Transformers"-nummer i SYTYCD 2007. I 2009 ble han arrestert for barnemisbruk, men ble satt fri samme dag. Han blir ikke lenger leid inn i TV-shows, pga. dårlig reklame.

## Eksterne lenker
* Shane Sparks' offisielle hjemmeside "TheOfficialShaneSparks.com"
TorpedoAdm

**TorpedoAdm** er et administrasjons/prosjektstyringsprogram for Macintosh og Windows laget av det norske firmaet Dakantus AS. 

Programmet er særlig utbredt på arkitektkontorer og hos rådgivende ingeniører, men finnes også hos firmaer innen landskapsplanlegging, interiørdesign, produktdesign, grafisk og reklame.

## Beskrivelse
**TorpedoAdm** inneholder flere integrerte moduler:

* Timelister
* Kunderegister
* Prosjektregister
* Fremdriftsplaner
* Timebudsjetter
* Tegningslister
* Dokumentstyring
* Fakturering
* Likviditetstyring

Programmet kjøres normalt i et lokalt nettverk i et firma, men kan også kjøres over en Internet-linje fra andre steder i verden.

## Eksterne lenker
* www.dakantus.no/torpedoadm – Offisiell hjemmeside
Ê

**Ê** og **ê** (*[[E]]* med cirkumfleks) er den 7. bokstaven i det kurdiske Kurmanji alfabetet og den 9. bokstaven i det vietnamesiske alfabetet, og kan opptre med de fem vietnamesiske tonemerkene. På kurdisk representerer den lyden , mens den på vietnamesisk har verdien  eller . På andre språk, deriblant norsk, anses bokstaven ê for å være en annen utgave av bokstaven e, og alfabetiseres som e. 

I pinyin brukes ê med verdien [ɛ]; dette er en lyd som sjelden brukes på mandarin. ISO 9 bruke Ê for å translitterere den ukrainske bokstaven Є.

I Unicode kan Ê kodes som et eget tegn, og det finnes også egne koder for tegnet sammen med hvert av de vietnamesiske tonemerkene. Akutt aksent og grav aksent brukes i pinyin-systemet òg, men ê sammen makron og hake finnes ikke; da må man bruke kombinerende diakritiske tegn. 

Kodene for ê med vietnamesiske tonemerker:
Elafonisos

**Elafonisos** (gresk: *Ελαφόνησος*) er en øy i Hellas og De joniske øyer mellom Peloponnes og Kythira. Den ligger utenfor kysten av Kapp Malea i kommunen Vatika. Den har et areal på omtrent 19 km². 

Folketallet er opp til 1000 om vinteren, men øker kraftig i sommermånedene. Øyen er en populær turistmål og i juli og august kan opp mot 9&nbsp;000 turister besøke øya daglig. Mange kommer her på grunn av de lyse fargene, sandstrendene og sørsiden av øya. De to største strendene på øya er Simos og Panagias Nisia. 

Øyen ligger like utenfor fastlandet, og omtrent 6,5 km mot øst ligger Neapoli i kommunen Vatika. Omtrent 8,5 km mot sør ligger Kapp Frangos på øya Kythira. 

Øyen eier 3 km² med land på fastlandet, som hovedsakelig består av stranden Punta. I dag er det den eneste bebodde øy som hører til Peloponnes. Det er gjort noen arkeologiske funn på øya og i vannene rundt. 

## Historie
I antikken var Elafonisos ikke en øy, men i henhold til geografen Pausanias utgjorde en halvøy ved navn *Onou Gnathos* (gresk: Όνου Γνάθος), hvilket hadde betydningen «Eselkjevebein», antagelig en referanse til halvøyas form.

Det nåværende navnet Elafonisos betyr «Hjorteøya»: Pausanias rapporter om ulike helligdommer dedikert jaktgudinnen Artemis. Det antas at det var dyr tilhørende gudinnen i området. I tiden under republikken Venezia på 1400-tallet ble øya kalt *Cervi*, hvilket er italiensk for hjort.

Rett utenfor kysten av Elafonisos ligger det arkeologiske stedet Pavlopetri, en nedsunket by som er datert tilbake til tidlig på 2000-tallet f.Kr. og er antatt å ha blitt tatt av havet en gang rundt 1000 f.Kr. Det er spekulert om byen kan ha bidratt til myten om Atlantis. Den er til nå den eldst kjente nedsukne byen i verden.

## Referanser


## Eksterne lenker
* 
* Elafonisos
Erland Dahlen

**Erland Dahlen** (født 15. mai 1971 på Ulefoss i Telemark) er en norsk trommeslager og perkusjonist. 

Per 2022 er han medlem av flere band innen elektronika/jazz/eksperimentell musikk, blant andre Nils Petter Molvær Group, Eivind Aarset Sonic Codex, Strenger og Skrot, Stian Westerhus – V, Boschamaz, Kiruna, og Piston Ltd.

Dahlen har medvirket på over 348 plateinnspillinger registrert i Gramo og turnert i mer enn 30 land. I perioden 2004–2008 var han trommeslager for Madrugada. 

Som studiomusiker fikk han Gammleng-prisens ærespris i 2010. Han har vært nominert til Spellemannprisen 2015 for soloplaten *Blossom Bells* og til Spellemannprisen 2023 for *Racoons*, begge i åpen klasse.

## Diskografi
### Soloutgivelser

* *Rolling Bomber* (2012, Hubro)
* *Blossom Bells* (2015, Hubro)
* *Clocks* (2017, Hubro)
* *Clocks (Remixes)* (2020, Hubro)
* *Bones* (2020, Hubro)
* Racoons (2023)

## Referanser


## Eksterne lenker
* 
* 
*
Den turkmenske sosialistiske sovjetrepublikk

**Den turkmenske sosialistiske sovjetrepublikk** (turkmensk: Түркменистан Совет Социалистик Республикасы Türkmenistan Sovet Sotsialistik Respublikasy; russisk: Туркменская Советская Социалистическая Республика Turkmenskaya Sovetskaya Sotsialisticheskaya Respublika) også kjent som **Turkmenske SSR**, var en av republikkene som utgjorde Sovjetunionen. Ved dannelsen den 7. august 1921 ble republikken kalt Turkmen oblast innen Turkestan ASSR. Den 13. mai 1925 ble den omgjort til Turkmen SSR og ble da en egen republikk i Sovjet.  I 1991 ble Turkmenske SSR selvstendig og dagens Turkmenistan ble dannet.
Ritlandskrateret

**Ritlandskrateret** er et nedslagskrater på gården Ritland i Hjelmeland kommune i Rogaland. 

Krateret ble dannet for 500-600 millioner år siden, av en meteoritt med en diameter på rundt 100 meter som traff jordoverflaten med en fart på rundt 25 km i sekundet. Den lagde et krater som var 2&nbsp;500 meter bredt og om lag 350 meter dypt. Det ble etterhvert skjult av sedimenter, men har siden delvis kommet fram i dagen igjen. Strukturen ble oppdaget og identifisert som et mulig nedslagskrater av geologen Fridtjof Riis i 2000. Utforskningen av krateret ble finansiert av Norges forskningsråd, og i 2009 ble det av forskere fra Institutt for geofag ved Universitetet i Oslo ansett som bevist at krateret var dannet av et meteorittnedslag.

## Detaljer
Sedimenter og fossiler fra Ritland har blitt studert av geologer siden 1950-tallet. Dybden av den sirkelformede strukturen er rundt 350 meter, mens diameteren er rundt 2 km. Forskningen har fokusert på å prøve å finne bevis for at krateret er resultatet av et meteorittnedslag. I 2008 ble det annonsert at mikroskopiske bevis var funnet, og at strukturen er et nedslagskrater. Krateret er datert til før midtre kambrium, ettersom fossiler fra midtre kambrium har blitt funnet i sedimenter som har samlet seg i krateret. Beviset for at strukturen er et nedslagskrater stammer fra identifiseringen av såkalte *shocked quartz*-partikler, som er kvarts-partikler som bare kan dannes under svært høyt trykk (5-10 GPa) som bare finnes ved meteorittnedslag.

Sedimentene i krateret er beskrevet som jordras til bunnen av krateret, etterfulgt av skifersedimenter avsatt under en periode da området var dekt av havet. På toppen av leiresedimentene er det grovere sedimenter. Under dannelsen av den kaledonske fjellkjede ble krateret begravet under en flere kilometer tykk fjellkjede. De overliggende fjellene eroderte siden bort, og krateret ble igjen blottlagt.

## Referanser


## Eksterne lenker
* Kart over Ritlandskrateret
* Bilder frå Ritlands-krateret tatt på Stavanger astronomiske forenings tur i juni 2006.
* Ritlandskrateret i OpenStreetMap
Mary Haas

**Mary Rosamund Haas** (født 12. januar 1910, død 17. mai 1996) var en amerikansk lingvist som spesialiserte seg på indianerspråk, thai og sammenlignende lingvistikk. 

Haas tok high school i Richmond, Indiana, og begynte så sine studier ved Earlham College. Ved University of Chicago tok hun en mastergrad i sammenlignende språk. I 1933, fikk hun publisert sin første artikkel: *A Visit to the Other World, a [[Nitinat]] Text* som hun skrev sammen med Morris Swadesh (som hun senere var gift med).

I 1935, fullførte hun doktorgraden sin i lingvistikk, ved Yale University. Doktorgraden hennes hadde tittelen *A Grammar of the Tunica Language* og omhandlet tunica, et språk som tidligere ble snakket i Louisiana. For doktorgraden sin, arbeidet hun sammen med Sesostrie Youchigant, den siste som kunne tunica-språket flytende. 

Hun undertok også studier av natchez- og creek-språkene, men uten å publisere særlig mye av det hun fant. Notatene hennes fra dette arbeidet har etterhvert begynt å bli brukt av andre lingvister.

Rett før Andre verdenskrig, begynte hun å studere thai, og å lage materialer som skulle brukes til å undervise militære styrker i thai-språket. Hennes *Thai-English Student's Dictionary* fra 1963 (andre utgave 1964), brukes fremdeles av folk som lærer thai. 

## Referanser


## Eksterne lenker
* Nekrolog fra SEAlang.net
Fylkesvei 62 (Hordaland)

**Fylkesvei 62 (Fv62) i Hordaland** gikk mellom Skjersholmane i Stord og Landa i Kvinnherad. Veien var 8,8&nbsp;km lang utenom fergestrekningen.

2019 ble strekningen erstattet av fylkesvei 543 (ferejestrekningen), og av fylkesvei 5052 (strekningen på Halsnøya).

## Kommuner og knutepunkter

* fra Skjersholmane mot  i Tysvær og mot  Sandvikvåg i Fitjar →  i Bergen
* Skjersholmane
*  Skjersholmane–Ranavik →  Eikeland i Kvinnherad
* Ferge fra Skjersholmane

* via Borgundøya
* via Fjelberg
* til Sydnes (artikkel om fergen)
*  (Rogaland) Sydnes–Utbjoa →  Utbjoa i Vindafjord

## Referanser


## Eksterne lenker
* Vegvesenets vegkart
Slettebakken hovedgård

**Slettebakken hovedgård** ligger i Vilhelm Bjerknes vei 102 i Årstad bydel i Bergen, like ved Fantoft studentby. Fram til Lars Søfrensøn Brøgger kjøpte Slettebakken i 1668, hørte eiendommen til Natland. Slettebakken ble eid av Magtale Lyder Sinning årene 1764-1779. Da ble huset påbygget og lagmann og stiftbefalingsmann Claus Bager var leieboer hos enkefru Sinning. Eiendommen ble kjøpt i 1783 og det nye våningshuset ble oppført av Bergens rikeste kjøpmann, Hillebrand Harmens (1736-1813), som også eide Storetvedt og Fjøsanger hovedgård. Harmensslekten var i lang tid knyttet til handelsvirksomhet i Holmedalsgården på Bryggen i Bergen: 

Hovedgården er gjengitt i et prospekt fra 1808 av Johan F. L. Dreier. Hagen er av renessansetype og innhegnet av mur. Hillebrand Harmens sin sønn fra annet ekteskap, Christopher Harmens, overtok lyststedet og eide det fram til sin død i 1829. Høker Svend Ruus overtok deretter eiendommen. Bygningen er idag preget av rokokko og empiredetaljer fra en moderniseringer fra tiden da Christopher Harmens og Svend Ruus var eiere. Eiendommen har vært i familien Thunes eie siden tidlig 1900-tallet.

Bygningen ble fredet av Riksantikvaren i 1927.

## Litteratur
* Trumpy, Bjørn: *Bergenske lyststeder*, Bergen 1977, s. 90-92

## Eksterne lenker
* Bergen byarkiv
* Wiesenerkatalogen, Universitetsbiblioteket i Bergen
*
Bakong

**Bakong** (khmer: **ប្រាសាទបាគង**) er det første tempelfjellet konstruert av herskere av Khmerriket ved Angkor nær dagens Siem Reap i Kambodsja. I det siste tiåret i det 9. århundre e.Kr. fungerte det som det offisielle statstempelet til kong Indravarman I i den gamle byen Hariharalaya. 

## Historie
I 802 e.Kr. erklærte den første kongen av Angkor, Jayavarman II, suverenitet i Kambodsja. Kort tid etter etablerte han sin hovedstad i Hariharalaya. Sent i det 9. århundre konstruerte etterfølgerne hans Bakong, som var det første tempelfjellet ved Angkor. I 881 dedikerte kong Indravarman I tempelet til guden Shiva og innviet det sentrale religiøse bildet, et lingam hvis navn, Sri Indresvara, var en kombinasjon av kongens eget og suffikset *-esvara* som stod for Shiva. 

Bakong nøt sin status som statstempel for Angkor i bare få år. Mot slutten av det 9. århundre flyttet Indravarmans sønn og etterfølger Yasovarman I hovedstaden fra Hariharalaya til området nord for Siem Reap, nå kalt Angkor Thom, hvor han grunnla den nye byen Yasodharapura og laget et nytt tempelfjell kalt Bakheng.

## Tempelet

Bakong måler 900 m x 700 m, og består av tre konsentriske inngjerede områder atskilt med to vollgraver. Det innerste, som måler 160 m x 120 m, inneholder den sentrale tempelpyramiden. Mellom pyramiden og den innerste muren står åtte tempeltårn av murstein, to på hver side. En rekke andre mindre bygninger er også plassert innenfor. 

Pyramiden selv har fem nivåer. Øverst står et tårn som er satt opp mye senere i en arkitektonisk stil som ikke er lik det 9. århundretallsstilen i Hariharalaya, men lik det tempelet Angkor Wat fra det 12. århundre. 

## Eksterne lenker
*
Ungarn under Sommer-OL 1896

**Ungarn under Sommer-OL 1896**. Sju utøvere fra Ungarn, alle menn, deltok i seks sporter under de første moderne olympiske leker 1896 i Athen. Ungarn kom på sjetteplass med medaljefordelingen to gull-, en sølv- og tre bronsemedaljer. 

## Medaljer

Det ble ikke delt ut gull, sølv og bronsemedaljer under Sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris 

## Medaljevinnerne
Hal Patino

**Hal Patino** (født 8. august 1962 i Nevada) er en amerikansk bassist som er medlem av heavy metal-bandet King Diamond og Force of Evil.

Han har tidligere spilt i blant andre Blakk Totem, Maltese Falcon, Palladion og Doctor Butcher. Sønnen hans er vokalist i bandet Maryann Cotton.

## Diskografi
;Med King Diamond
**[["Them"]]* (1988)
**[[The Dark Sides]]* (1989)
**[[Conspiracy]]* (1989)
**[[The Eye (King Diamond album)|The Eye]]* (1990)
**[[Abigail II: The Revenge]]* (2002)
**[[The Puppet Master]]* (2003)
**[[Deadly Lullabyes Live]]* (2004)
**[[Give Me Your Soul...Please]]* (2007)

## Eksterne lenker
* 
*
Kinn (anatomi)

**Kinn**, også kalt **kjake** (latin: *buccae*) er sidedelen av ansiktet under øynene og mellom nesen og det venstre eller høyre øret.

Kinnet strekker seg, hos pattedyr, fra kjeven til kinnbenet.

Kinnet lukker munnhulen både på venstre og høyre side av hodet ved kjevemuskelen (*musculus buccinator*).

## Referanser


## Eksterne lenker
*
Antiøyenbrynpiercing

**Antiøyenbrynpiercing** er en ansiktspiercing, der piercingen går vanligvis over kinnet og under øyenbrynet. 

Piercingen kan være både horisontal og vertikal, og man bruker her en overflatebarbell som piercingsmykke.

## Eksterne lenker
*
Frue kirke

**Frue kirke** (også kalt **Hetlandskirken**) er en langkirke fra 1854 i Stavanger kommune, Rogaland fylke.

Byggverket er i tre og har 700 plasser.


File:Frue kirke (Hetlandskirken) 1854 Jelsagata Storhaug church door portal Stavanger Norway 2023-03-20 IMG 8826.jpg|

File:Frue kirke (Hetlandskirken) 1854 Jelsagata Storhaug Hetland gravlund church cemetery Stavanger Norway 2023-03-20 IMG 8820.jpg|

File:Frue kirke (Hetlandskirken) 1854 Jelsagata Storhaug Hetland gravlund Church Stavanger Norway 2023-03-20 IMG 8834.jpg|


## Referanser


## Litteratur
* 
* 

## Eksterne lenker
* 
*
EM i fotball for kvinner 1993

**EM i fotball for kvinner i 1993** ble spilt først gjennom kvalifiseringsgrupper og avsluttende kvartfinale, deretter gjennom semifinale mellom gruppevinnerne i Italia. Norge vant 1–0 over Italia i finalen.

## Kvalifisering
*For kvalifiseringsgruppene, se [[EM i fotball for kvinner 1993 kvalifisering]]*
De deltakende nasjonene ble fordelt over åtte grupper med tre lag i hver gruppe, bortsett fra gruppe 6, som begynte med bare to lag, og som Tyskland vant på walkover ettersom Jugoslavia ble diskvalifisert som følge av at landet var med i krigshandlinger. Kvartfinalene ble spilt hjemme og borte, og de fire vinnerne gikk videre til sluttspillet. 

De fire semifinalistene var Danmark, Tyskland,  Norge og Italia.

## Semifinaler

---------

## Bronsefinale

## Finale

## Referanser
Carole Eastman

**Carole Eastman** (født 19. februar 1934 i Glendale (California), død 13. februar 2004 i Los Angeles) var en amerikansk dramatiker. 

Hun er blant annet kjent for stykker som Monte Hellmans *[[The Shooting]]* fra 1968 og  Bob Rafelsons *[[Five Easy Pieces]]* fra 1970 som hun ble nominert til Oscar for beste originalmanus sammen med Rafelson og Mike Nichols’ *[[The Fortune]]* fra 1975.  Hun har også brukt pseudonymet «Adrien Joyce».

## Referanser


## Eksterne lenker
*
Christof Innerhofer

**Christof Innerhofer** (født 1984) er en italiensk alpinist. Han starter hovedsakelig i disiplinene utfor og Super-G.

## Karriere

Han debuterte i verdenscupen i november 2006, og sanket sine første verdenscupponeng da han ble nr. 24 i superkombinasjonen 10. desember samme år i Reiteralm. 29. desember 2007 ble han nr. 9 i utfor i Bormio, den første plasseringen blant de 10 beste.

28. desember 2008 vant Innerhofer sitt første verdenscuprenn, utforrennet i Bormio. Før dette var hans beste resultat en fjerdeplass som han oppnådde om lag tre uker tidligere.

Under VM i alpint 2011 i Garmisch-Partenkirchen tok Innerhofer gull i super-G, sølv i kombinasjonen og bronse i utfor.

Under Vinter-OL 2014 i Sotsji ble det sølv i utfor og bronse i superkombinasjon.

## Resultater i verdenscupen i alpint

### Enkeltseire

### Sammenlagtplasseringer

## Eksterne lenker
* 
*
Fylkesvei 5148

**Fylkesveg 5148** går mellom Kalve og Kvaløy i Austevoll kommune.

Frem til 2019 hadde veien betegnelsen fylkesvei 156 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Tyskland under Sommer-OL 1896

**Tyskland under Sommer-OL 1896**. Nitten utøvere fra Tyskland, alle menn, deltok i sju sporter under de første moderne olympiske leker 1896 i Athen. Tyskland kom på tredjeplass med medaljefordelingen seks gull-, fem sølv- og to bronsemedaljer. 

## Medaljer

Det ble ikke delt ut gull, sølv og bronsemedaljer under Sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne

* Friedrich Traun fra Tyskland ble olympisk mester i tennis double menn, sammen med en britisk spiller og teller ikke med i statistikken her, men under blandede lag.
Viborgs län

**Viborgs län** (finsk: *Viipurin lääni*) er et historisk len i Finland. Lenet bestod i tidsrommet 1812&ndash;1945. Før 1811 utgjorde lenet mesteparten av *Viborgs guvernement* i Russland. 

Ved freden i Nystad 1721 måtte Sverige avstå Det karelske nes og Ladoga-Karelen til Russland. Ved freden i Åbo 1743 måtte Sverige dessuten avstå alt land øst for Kymmene älv til Russland. Disse områdene i Russland utgjorde frem til 1811 Viborgs guvernement. Da hele Finland ble avstått til Russland i 1809 ble Viborgs guvernement gjenforent med Finland i 1811 og dannet fra 1812 Viborgs län i Finland. Byer i Viborgs län var Viborg (Viipuri), Fredrikshamn (Hamina), Kotka, Villmanstrand (Lappeenranta), Kexholm (Käkisalmi) og Sordavala (Sortavala). Byen Nyslott (Savonlinna) som også hadde tilhørt Viborgs guvernement, ble overført til det i 1831 opprettede S:t Michels län.

Etter vinterkrigen 1939&ndash;1940 ble størsteparten av Viborgs län med byene Viborg, Kexholm og Sordavala avstått til Russland. Området ble gjenerobret av Finland i fortsettelseskrigen 1941&ndash;1944 men på ny tapt til Russland i 1944. Landavståelsen ble stadfestet ved fredsavtalen i Paris 1947. De over 400&nbsp;000 innbyggerne i de avståtte finske områder måtte finne seg nye hjem i Finland. De avståtte områdene ble innlemmet i Leningrad oblast og Karelia i Russland. Det karelske nes med byene Viborg (russisk: Vyborg (Выборг)) og Kexholm (russisk: Priozersk (Приозерск)) ligger i Leningrad oblast, mens Ladoga-Karelen med byen Sordavala (russisk: Sortavala (Сортавала)) ligger i Karelia. 

De gjenværende deler av Viborgs län med byene Kotka, Fredrikshamn og Villmanstrand ble 1945 omdøpt til Kymmene län.

## Kommuner i de avståtte områdene
Nedenfor følger en alfabetisk oversikt over de kommuner i Viborgs län som ble avstått til Russland i 1944. I tabellen er oppført svenske, finske og russiske navn. Listen over svenske navn følger den offisielle arkivlisten. Eldre svenske navn som kan benyttes i historiske sammenhenger, finnes i listen fra *Svenska folkpartiets ortnamnskommitté*. Tradisjonelle uoffisielle svenske navn er ikke oppført i tabellen. De russiske navnene i Ladoga-Karelen er transkripsjoner av de finske navnene. På Det karelske nes ble de russiske navnene  tildelt i 1948&ndash;49 for alle tettsteder unntatt Viborg. 

Folketallet i kommunene er hentet fra *Finlands officiella statistik*
, se.

Kommuner som bare mistet en del av sitt område, men som ellers bestod etter krigen:
Vederlax, 
Ylämaa, 
Lappee, 
Nuijamaa, 
Ruokolax, 
Rautjärvi, 
Simpele, 
Parikkala, 
Saari, 
Uukuniemi, 
Kides, 
Tohmajärvi, 
Värtsilä, 
Ilomants.

Øvrige utøyer i Finskebukten som ble avstått til Russland: 
Sommarö, 
Nervö, 
Rödskär.

## Se også
*Karelen
*Det karelske nes
*Liste over tidligere kommuner i Finland

## Fotnoter


## Eksterne lenker
* ''Uppslagsverket Finland'', Viborgs län
* Artikkel om Viborgs län i Nordisk familjebok, bind 32, spalte 215, 1921
* Kommuneinndeling i de avståtte områdene
Arne Bakke

**Arne Bakke** (født 1977) er en norsk billedkunstner fra Førde i Sunnfjord som bor i Arna bydel i (Bergen kommune). Arne Bakke er utdannet med mastergrad i kunst fra Kunsthøgskolen i Bergen i 2006.

Fra 1. august 2015 er han rektor ved Kunstskolen i Bergen.

## Referanser


## Eksterne lenker
* arnebakke.com Arne Bakkes hjemmeside
Slovakias kvinnelandslag i fotball

: *For perioden før 1993, se [[Tsjekkoslovakias kvinnelandslag i fotball]]*
**Slovakias kvinnelandslag i fotball** representerer Slovakia i internasjonale kamper. Slovakia har aldri deltatt i noen mesterskapssluttspill.

Som Slovakia debuterte laget i en vennskapslandskamp mot Den tsjekkiske republikk den 21. juni 1993. Slovakia tapte 0-6. Slovakia debuterte i mesterskapssammenheng under eget navn i neste kvalifisering, til EM i 1995. Slovakia endte på andreplass, og beholdt dermed plassen da UEFA delte kvinnelandslagene i klasse A, som spilte om sluttspillplasser, og klasse B, som spilte om opprykk til klasse A.

Slovakia spilte derfor om sluttspillplass til EM i 1997. Hederlige tap mot Tyskland og uavgjort hjemme mot Finland ble overskygget av et brutalt tap mot de regjerende verdensmestrene Norge (0-17). Slovakia endte på sisteplass, og tapte kvalifiseringskampen mot Belgia. Dermed rykket de ned til klasse B. 

Slovakia holdt seg i øvre del av klasse B mesteparten av tiden, men det lyktes dem aldri å vinne gruppen sin og rykke opp før i 2007. Da vant de gruppen, men klassedelingen opphørte. Dermed hadde Slovakia sin første mulighet til å kvalifisere seg til et mesterskap foran kvalifiseringen til 2009. Slovakia måtte spille i første runde, men vant den overlegent. I andre runde endte Slovakia nest sist, foran Portugal.

I kvalifiseringen til VM i 2011 havnet Slovakia i gruppe med Norge, Nederland, Belarus og Makedonia. Slovakia hadde noen hederlige resultater mot Norge (borte) og Nederland, men tapte samtlige kamper med unntak av kampene mot Makedonia, og etablerte seg nok en gang i den nedre halvdel av tabellen.

## Individuelle utmerkelser

Den slovakiske fotballspilleren og medlemmen av klubben Olympia Košice, **Kamila Beregszásziová**, ble rangert som nummer **20** i den offisielle avstemningen om FIFA Women’s World Player of the Year i 2001. Hun ble dermed den første slovakiske kvinnelige fotballspilleren som noen gang ble nominert til denne prestisjefylte internasjonale prisen.

* **FIFA Årets kvinnelige spiller 2001:** 20. plass – Kamila Beregszásziová 

## Se også
*Fotball for kvinner
*EM i fotball for kvinner
*Liste over kvinnelandslag i fotball

## Referanser
Lucas Pratto

**Lucas David Pratto** (født 4. juni 1988) er en argentinsk fotballspiller som spiller for Club Atlético Vélez Sársfield. 

Han debuterte på det argentinske landslaget i VM kvalifiseringskamp mot Uruguay (1-0) den 1. september 2016. Han ble som 19 åring hentet av Terje Liverød på lån fra Boca Juniors til Lyn i Norge som ble hans første utenlandske klubb. Han har også spilt for Tigre i hjemlandet, chilenske Universidad Católica og Genoa i Italia.

Sammen med Angel di Maria ble han kåret til årets argentinske fotballspiller i 2014.

## Referanser


## Eksterne lenker
* 
* Profil på lynfotball.net
Songs From The Julekalender (Travellin’ Strawberries)

***Songs From The Julekalender*** er en kassett og CD som ble utgitt av Travellin' Strawberries i 1994. Albumet inneholder alle sangene fra TV-julekalenderen *[[The Julekalender]]* (unntatt «It's Hard to Be a Spikkemann»), som gikk på TV 2 1.-24. desember 1994. Serien har gått flere ganger i reprise senere.

## Sporliste
#«It's Hard to Be a Nissemann» (2:48)
#«The Støveldance» (2:46)
#«Long Time Ago in Bethlehem» (2:53)
#«Rosita og Carlo» (2:33) 
#«Spikk a Bitte Little» (2:38)
#«De Kjære Minner» (4:08) 
#«Jäger-Lied» (0:46) (*siste sang på første side på kassetten*)
#«The Deilig News Blues» (2:52) 
#«Will She Wait For Me?» (3:31)
#«Knokkel Pukkel Man» (2:37)
#«Thousands of Vendings» (2:52) 
#«The Blues» (4:40)
#«It's Good to Be a Nissemann» (2:52)
#«The Playdåse» (1:27)

## Se også
*The Julekalender
*Songs From The Julekalender
*Ivar Gafseth
*Tore Johansen
*Erling Mylius

## Eksterne lenker
*
Turnerkrage

**Turnerkrage** er en grafisk figur som brukes i våpenskjold. Denne figuren er ikke vanlig i skandinavisk heraldikk, men er brukt i engelsk- og fransktalende områder som en bifigur eller brisyre med spesiell betydning.

Turnerkragen er formet som en smal, svevende bjelke med tre eller fem små, rektangulære eller trapesformede fliker som henger ned. Turnerkragen er vanligvis plassert øverst i skjoldet og dekker dermed litt av hovedfiguren(e) i skjoldet. Turnerkrager kan også være hengt om halsen på dyr eller andre skapninger som skjoldholdere.

I England er det turnerkrager plassert i monarkens skjold, med forskjellige tinkturer (farger) og småfigurer på flikene for monarkens barn, bl.a. for prinsen av Wales og for dronning Maud som britisk prinsesse. Noe tilsvarende har det vært i andre kongefamilier, bl.a. i Frankrike, Portugal og Spania, men ikke i de skandinaviske kongefamiliene.

I Norge har to turnerkrager vært brukt som eneste skjoldmotiv i slektsvåpenet til von der Lippe, som et lån fra en av de tyske friherreslektene med samme navn. Turnerkrager inngår også som skjoldfigurer i noen få danske og svenske slektsvåpen.

## Litteratur
*Hans Cappelen: *Norske slektsvåpen*, Oslo 1969 (2. opplag 1976)
* H. L. Løvenskiold: *Heraldisk nøkkel*, Oslo 1978
* Poul Bredo Grandjean, *Dansk Heraldik*, København 1919, side 244
* Ottfried Neubecker: *Heraldik. Kilder, brug, betydning*, København 1979, særlig side 96-97 (oversatt og bearbeidet for Skandinavia av Nils G. Bartholdy) 
* Carl-Alexander von Volborth: *Heraldry – Customs, Rules and Styles*, Dorset 1981
EM i fotball for kvinner 1993 kvalifisering

Kvalifiseringen for EM i fotball for kvinner 1993 forgikk mellom 21. september 1991 og 14. november 1992. Vinnerne av kvartfinalene ble kvalifisert. Antall land hadde økt fra 18 i forrige kvalifisering til 23 denne kvalifiseringen. Det var flere interessante aspekter ved kvalifiseringen:
* Tre lag debuterte i kvalifiseringe til mesterskap: Romania, Russland og Hellas. 
* Nord-Irland manglet under kvalifiseringen. 
* Skottland og Island var tilbake i kvalifisering. 
* Jugoslavia debuterte også, men de ble trukket fra kvalifiseringen da UEFA boikottet Jugoslavia på grunn av krigene på Balkan.
* Dette var siste gang Tsjekkoslovakia stilte. 

## Gruppespill
### Gruppe 1

### Gruppe 2

### Group 3

### Gruppe 4

### Gruppe 5

### Gruppe 6
 Jugoslavia 0 - 3  Tyskland
Andre runde ble ikke spilt.

### Gruppe 7

### Gruppe 8

## Kvartfinaler
Kvartfinalene ble spilt både hjemme og borte. Sammenlagtresultatet er det første av resultatene, mellom lagene.

(*Laget som spilte første hjemmekamp står lengst til venstre. Første resultat er dennes hjemmekamp.*)

## Eksterne lenker
* Tabeller og resultater RSSSF.com (Engelsk)
Vilis Lācis

**Vilis Lācis** (født  i Rīnūži (nå Vecmīlgrāvis) nær Riga, død 6. februar 1966) var en latvisk forfatter og kommunistisk politiker. Han arbeidet på havna i Riga og skrev i sin fritid. I 1933 gav han ut romanen *Zvejnieka dēls*, (norsk tittel: *Fiskerens sønn*) som gjorde ham til en av de mest suksessrike forfatterne i Latvia på 1930-tallet. Boken ble oversatt til over 50 språk, den ble også filmatisert. Fremdeles er *Fiskerens sønn* den mest oversatte latviske bok. 

Lācis sympatiserte med kommunistene, som var blitt forbudt som parti da Kārlis Ulmanis tok makten i landet i et kupp i 1934. Han ble overvåket av det hemmelige politiet, men da hans popularitet som forfatter steg, beordret Ulmanis at hans mappe skulle ødelegges. Lācis skrev positivt om Ulmanis, og fikk som gjenytelse støtte til å gi ut bøker og til å lage film av *Fiskerens sønn*. Men hans kommunistiske sympatier kom til syne da Sovjet invaderte Latvia i 1940. Da ble Vilis Lācis satt til statsminister i landet, et verv han hadde til 1959. Han er blitt vurdert som en marionettefigur, makten lå hos sentralkomiteen. Men som statsminister var han med på Stalins utrenskninger og skrev under på arrestasjon og deportasjon av over 40&nbsp;000 latviere. Han ble etterfulgt av Janis Peive som statsminister i 1959. 

## Bibliografi
* 
* *Fiskerens sønn* 1933, oversatt til norsk av Alf Bie Christiansen i 1955, nyopptrykk 1982 ISBN 82-7009-110-3

## Referanser
Norgesrekordhistorikk på 200 m medley

Oversikt over utviklingen av norgesrekorder på 200 m individell medley for både langbane (50 meter) og kortbane (25 meter).

## Langbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning

#### Manuell tidtagning

## Kortbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning

#### Manuell tidtagning

## Eksterne lenker
* Norges svømmeforbund

## Andre norgesrekorder
Hesteskobarbell

**Hesteskobarbell**, også kalt **sirkulær barbell**, er et piercingsmykke som har en U-form.

Vinkelen til dette smykket er fra 180o til 270o. På 1990-tallet var 180o vanligst, men i dag er det 270o som er mest brukt. Det blir oftest laget av rustfritt stål, men kan også finnes i svart niob.

Dette smykket blir mest brukt i labreter og septumpiercinger.

## Eksterne lenker
*
Hårspray

**Hårspray** (også kalt *hårlakk*) er et hårstilprodukt som brukes for å holde en frisyre på plass. 

Spray eller lakk er svakere enn hårgelé eller hårvoks, men holder likevel håret på plass i lengre perioder. Den sprayes på en avstand av 30 cm med aerosol eller pumpe.

Den første hårsprayen ble produsert i 1948 av Chase Products Company i Illinois.
Xenokrates fra Sikyon

**Xenokrates fra Sikyon**, aktiv på 280-tallet f.Kr., var en gresk skulptør og forfatter i antikken, og en av de første som vi kjenner til som kan bli karakterisert som en kunsthistoriker. Tre signerte sokler hvor statuene er gått tapt er det eneste som er igjen av hans verk.

Plinius den eldre beskriver ham i *[[Naturalis Historia]]* som en elev av enten Euthykrates eller Teisikrates, og hevder at Xenokrates hadde overgått begge i løpet av sin karriere, og at han skrev flere bøker som handlet om hans kunst og verk. Antagelig har det meste av hva Plinius skrev om kunst og kunstnere, og historien til gresk skulptur og maleri vært meget påvirket av Xenokrates. Han var også den kunstkritikeren som var mest kjent hos romerne i løpet av den sene republikktiden, og han påvirket i stor grad den romerske kunstsmaken.

## Litteratur
* Plinius den eldre: *Natural History* (*Naturalis Historia*).
* Turner, J. (red.): *The Dictionary of Art* (1996).
Hélène Rollès

**Hélène Rollès** (født 20. desember 1966 i Le Mans) er en fransk skuespiller og sanger, først og fremst kjent for sin viktige rolle i den franske ungdomsserien *[[Helene og gutta]]* (*Hélène et les garçons*.)

## Filmografi
### TV
* 1979: *Le Mouton noir*
* 1991: *Premiers baisers* (TV-serie)
* 1992: *[[Helene og gutta|Hélène et les garçons]]* (TV-serie)
* 1994: *Le Miracle de l'amour* (TV-serie)
* 2000: *Exit* (Film)
* 2002: *Les Vacances de l'amour* (TV-serie)

### Film
* *Hélène 1992*
* *Hélène 1993*
* *Zénith 1993*
* *Hélène 1994*
* *Hélène 1995*
* *Bercy 1995*

## Diskografi
* 1989: *Hélène*
** «Dans ses grands yeux verts»
** «Ce train qui s'en va»
** «Sarah»
** «Jimmy Jimmy»

* 1992: *Hélène 1992* (#7 i Frankrike)
** «Pour l'amour d'un garçon» (#4 i Frankrike)

* 1993: *Hélène 1993*
** «Je m'appelle Hélène» (#5 i Frankrike)
** «Dans les yeux d'une fille»
** «Amour secret»

* 1994: *Hélène 1994*
** «Le Miracle de l'amour»
** «Moi aussi je vous aime»
** «Imagine»

* 1995: *Toi... émois*
** «Je t'aime»
** «Toi»

* 1995: *Les étoiles de Noël* (samling av julesanger fra forskjellige artister)

* 1997: *Hélène 1997* (#39 i Frankrike)
** «À force de solitude»

* 2003: «Que du vent» (singel)

## Referanser


## Eksterne lenker
* 
* 
*
Øyenbryn

**Øyenbryn** er det håret man har over øyenene sine.

Øyenbrynets viktigste funksjon er å beskytte øyet fra blant annet svette og regn slik at det renner vekk og ned på siden av øyet.
Ƴ

og  (*[[Y]]* med krok) er en bokstav som brukes i noen afrikanske språk, bl.a. fulfulde og hausa, for å representere en palatal glottal plosiv - ).

Noen afrikanske språk, har valgt å bruke andre måter å skrive denne lyden på: I Nigeria skrives fulfulde og hausa med kombinasjonen , mens fulfulde i resten av Vest-Afrika og hausa i Niger bruker . Frem til 1985, ble kombinasjonen yh brukt for denne lyden i Guinea. 

Kroken på majuskelen skal egentlig plasseres til høyre på bokstaven, slik som det gjøres på minuskelen. De fontene som har kroken på venstre side, baserer nok dette på Unicode-oppsett, der bokstaven tidligere ble vist med kroken til venstre. Dette stammer nok fra ISO 6438 som også inneholder denne feilen. Dette har blitt rettet opp i nyere utgaver av Unicode-oppsettene. 

I Unicode kodes  som U+01B3 (&#X01B3;) og U+01B4 (&#X01B4;).
USA under Sommer-OL 1896

**USA i Sommer-OL 1896**. Fjorten sportsutøvere fra USA, alle menn, deltok i tre grener i de første moderne olympiske leker 1896 i Athen. USA vant flest medaljer; elleve gull-, sju sølv- og to bronsemedaljer. 

## Medaljer

Det ble ikke delt ut gull, sølv og bronsemedaljer i Sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først i Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne
J̌

og  (*[[J]]* med hake) er en bokstav som brukes i noen transkriberingsmetoder, bl.a. ISO 9-systemet for slaviske språk. I ISO 9, brukes den istedenfor den kyrilliske bokstaven Ј, som på makedonsk og serbisk uttales /j/, men på altaisk uttales /dʒ/. Det er primært for denne andre lydverdien av Ј at ǰ brukes.

I Unicode er det kun minuskelen som kan kodes som et enkelt tegn, U+01F0. Majuskelen må kodes med een kombinerende diakritisk hake, som J+U+030C (J&#X030C;), avhengig av operativsystem kan dette gi noe utilfredsstillende resultater.